વિગતમાં રામગઢી ભૂતિયાના પરમાર શાંતાબેન કુબેરભાઈ પર તેમના જ કૌટુંબી ભત્રીજા પરમાર બાબુભાઇ હિરભાઈ,કોદરભાઈ હિરભાઈ અને જ્યોત્સનાબેન ધ્વારા કેરોસીન છાટી સળગાવી દીધા હતા. ડાકણનો વહેમ રાખી જીવતા સળગાવતા રાજ્ય સરકારે પણ તપાસ આદેશ આપ્યા હતા.અને મહિલાને વધુ સારવાર માટે અમદાવાદ રિફર કરવામાં આવ્યા હતા. જ્યાં મહિલા શાંતાબેનનું અવસાન થયુ હતું. પોલીસ દ્વારા ગુનાના સમયે જ આરોપીઓની ધરપકડ કરી લેવામાં આવી હતી. તેમના પર મહિલાના મોત બાદ હત્યાની કલમ ઉમેરી ગુનો નોધવામાં આવ્યો હોવાનું જાણવા મળે છે. એકવીસમી સદીમાં પણ સમાજમાં વ્યાપેલી અંધશ્રદ્ધાથી એક મહિલાને જીવ ખોવાનો વારો આવતા ભૂતિયા ગામમાં શોકની કાલિમા પ્રસરી છે.